शिशु की देखभाल करना बहुत जरूरी भी होता है और बहुत मुश्किल भी होता है। जन्‍म के 1 से 28 दिनों में सभी शिशुओं को अतिरिक्‍त‍ देखभाल की जरूरत होती है और यह देखभाल ही बच्चे के संपूर्ण स्‍वास्‍थ्‍य निर्धारित करती है। लेकिन जो बच्चे जन्‍म के समय कमज़ोर होते हैं, उन्हें विशेष देखभाल की जरूरत होती है। प्रसव के बाद मां की जिम्‍मेदारी और भी बढ़ जाती है, क्‍योंकि उसे नयी जिम्‍मेदारी मिल जाती है। घर में आये इस नये मेहमान की जिम्‍मेदारी आसान काम नहीं है, इसके लिए जानकारी के साथ-साथ विशेष देखभाल की भी जरूरत होती है। नवजात का शरीर बहुत नाजुक होता है इसलिए कोई भी गलती उसे अस्‍वस्‍थ कर सकती है। आज हम आपको शिशु की देखभाल करने के कुछ आसान तरीके बता रहे हैं।